text: 15a Fira de la Girella
  Pàgina d'inici	Agenda	15a Fira de la Girella
  26 d'octubre de 2014 - El Pont de Suert (Alta Ribagorça)
  La girella, embotit elaborat amb arròs i carn de corder, tradicional de la zona pirinenca de Lleida i de la franja d'Aragó, és la protagonista d'una nova edició d'aquesta fira. El diumenge 26 d'octubre, al Pont de Suert, podràs viure en directe el procés d'elaboració i degustar gratuïtament aquest producte que s'elabora des de temps antics.
  La fira comptarà amb una mostra d'antics oficis representatius de la vida a la muntanya, una àrea d'exposicions relacionades amb la història del municipi i una exhibició dels animals propis de la zona. Per altra banda, seràs testimoni d'un acte tradicional, el nomenament del Majoral dels Pirineus, un títol atorgat al pastor encarregat de custodiar el bestiar gros, especialment els bous i els cavalls. Avui dia, aquesta distinció honorífica recau anualment en un personatge popular que, simbòlicament, vetlla pel manteniment, la recuperació i la dignificació de la forma de vida a la muntanya.